cyanic-selkie/wikianc huggingface dataset:
২০২২ ফিফা বিশ্বকাপ
এলজিবিটি অধিকার
কাতারে সমকামিতা অবৈধ এবং শরিয়তের অধীনে মুসলমানদের জন্য মৃত্যুদণ্ডযোগ্য হওয়ার কারণে প্রতিযোগিতায় অংশ নেওয়া এলজিবিটি সম্প্রদায়ের সদস্যদের অধিকার সম্পর্কে বিভিন্ন মাধ্যম উদ্বেগ প্রকাশ করেছিল। কাতারকে আয়োজক হিসেবে নির্বাচিত করার পর, ব্লাটার এই উদ্বেগগুলো সম্পর্কে জিজ্ঞাসা করা একজন সাংবাদিককে মজা করে উত্তর দেয়ার জন্য সমালোচিত হয়েছিলেন; তিনি বলেছিলেন যে, সমকামী অংশগ্রহণকারীদের "যেকোন প্রকার যৌন ক্রিয়াকলাপ থেকে বিরত থাকা উচিত"। এই বিবৃতির জন্য ক্ষমা প্রার্থনা করে ব্লাটার আশ্বাস দিয়েছিলেন যে, ফিফা বৈষম্য সহ্য করে না; তিনি আরো বলেছিলেন যে "আমরা যা করতে চাই তা হলো এই খেলাটি সবার জন্য উন্মুক্ত করা, এটি সকল সংস্কৃতির জন্য উন্মুক্ত করা এবং ২০২২ সালে আমরা এটাই করছি। ২০১৩ সালে, হাসান আল সাওয়াদি বলেছিলেন যে ২০২২ সালে কাতারে সবাইকে স্বাগত জানানো হবে, তবে জনসাধারণের মধ্যে স্নেহ প্রদর্শনের বিরুদ্ধে সতর্ক করা হয়েছে কেননা তারা "আমাদের সংস্কৃতি ও ঐতিহ্যের অংশ না"।
২০২১ সালের নভেম্বর মাসে, অস্ট্রেলীয় ফুটবলার জশ কাভালো (যিনি ২০২১ সালের অক্টোবরে সমকামী হিসেবে নিজেকে আত্মপ্রকাশ করেছিলেন ) বলেছিলেন যে, তার কাতারে খেলতে যেতে ভয় করছে। এই আসরের আয়োজক কমিটির প্রধান নাসির আল খাতার এর উত্তরে বলেছিলেন যে, কাভালোকে দেশে স্বাগত জানানো হবে।
কাতারের কর্মকর্তারা প্রাথমিকভাবে ২০২০ সালের ডিসেম্বর মাসে বলেছিলেন যে, ফিফার অন্তর্ভুক্ত নীতি অনুযায়ী বিশ্বকাপের সময় ম্যাচগুলোতে এলজিবিটি-পন্থী চিত্রাবলী (যেমন রংধনু পতাকা) প্রদর্শনকে সীমাবদ্ধ করা হবে না। তবে ২০২২ সালের এপ্রিল মাসে, এই প্রতিযোগিতার তত্ত্বাবধানকারী একজন জ্যেষ্ঠ নিরাপত্তা কর্মকর্তা বলেছিলেন যে এলজিবিটি-বিরোধী দর্শকদের সাথে ঝগড়া থেকে তাদের রক্ষা করার জন্য একটি নিরাপত্তা ব্যবস্থা হিসেবে দর্শকদের কাছ থেকে রংধনু পতাকা বাজেয়াপ্ত করার পরিকল্পনা করা হয়েছে। ফেয়ার নেটওয়ার্ক এই প্রতিবেদনের সমালোচনা করে যুক্তি দেখিয়েছিল যে রাষ্ট্র কর্তৃক এলজিবিটি সম্প্রদায়ের বিরুদ্ধে পদক্ষেপগুলো ব্যক্তিদের কর্মের চেয়ে বিশ্বকাপে অংশ নেওয়া ব্যক্তিদের জন্য বেশি উদ্বেগের বিষয়। অন্যদিকে, মেজর জেনারেল আব্দুল আজিজ আবদুল্লাহ আল আনসারি (ফিফা বিশ্বকাপের জন্য নিরাপত্তা তত্ত্বাবধানকারী জ্যেষ্ঠ নেতা) এক সাক্ষাৎকারে ঘোষণা করেছিলেন যে এলজিবিটি দম্পতিদের দেশে স্বাগত জানাই।
কিমেরিয়া (মহাদেশ)
thumb|250px|আজ থেকে প্রায় ৩০ কোটি বছর আগে, পার্মিয়ান যুগের মানচিত্র। কিমেরিয়া তখনও পুরাতন টেথিসের দক্ষিণ উপকূলে গন্ডোয়ানার সাথে সংশ্লিষ্ট ছিল। thumb|250px|আজ থেকে প্রায় ২৫ কোটি বছর আগে, পার্মিয়ান ও ট্রায়াসিক যুগের সন্ধিক্ষণের মানচিত্র। কিমেরিয়া গন্ডোয়ানা ছেড়ে তার উত্তরমুখী চলন শুরু করেছে। তার দক্ষিণে নব্য টেথিস সাগরের উদ্ভব। thumb|250px|আজ থেকে প্রায় ১৫ - ১০ কোটি বছর আগে। কিমেরিয়া এসে মিলে গেছে লরেশিয়ার সাথে। দক্ষিণে গন্ডোয়ানারও ভাঙন শুরু হয়েছে; ভারতীয় পাত ও মাদাগাস্করের উত্তরমুখী চলন পরিলক্ষণীয়। কিমেরিয়া হল একটি অধুনালুপ্ত প্রাচীন মহাদেশ, বা আরও বলা ভালো, মহাদেশীয় টুকরো (Terrane)। আজ থেকে প্রায় ২৫ কোটি বছর আগে পার্মিয়ান ও ট্রায়াসিক যুগের সন্ধিক্ষণে সুপ্রাচীন একক মহাদেশ প্যানজিয়ার দক্ষিণ অংশ পরবর্তী সময়ের গন্ডোয়ানা অতিমহাদেশের উত্তর উপকূল থেকে পূর্ব-পশ্চিমে লম্বা ফালির মতো একটি অপেক্ষাকৃত সরু ভূভাগ ভূত্বকীয় পাত (টেকটনিক প্লেট) চলাচলের কারণে বিচ্ছিন্ন হয়ে ক্রমশ উত্তরে সরে আসতে শুরু করে। পুরাতন টেথিস সাগরের দক্ষিণ উপকূলে অবস্থিত এই ভূভাগ দক্ষিণ গোলার্ধ থেকে ক্রমশ উত্তরে উত্তর গোলার্ধে অবস্থিত তৎকালীন একক মহাদেশ প্যানজিয়ার উত্তর অংশ, পরবর্তীকালের অতিমহাদেশ লরেশিয়ার দিকে সরে আসতে থাকলে পুরাতন টেথিস ধীরে ধীরে সংকুচিত হয়ে আসতে শুরু করে ও কিমেরিয়ার দক্ষিণে আরেকটি নতূন মহাসাগরের উদ্ভব ঘটে। এই নতুন মহাসাগরটি টেথিস সাগর বা নব্য টেথিস নামে পরিচিত। প্রায় ৬ কোটি বছর পর আজ থেকে প্রায় ২০.৮ কোটি বছর আগে ট্রায়াসিক যুগের শেষের দিকে কিমেরিয়া এসে উত্তরে লরেশিয়ার সাথে মিলে গেলে পুরাতন টেথিস সাগর সম্পূর্ণরূপে অবলুপ্ত হয় ও নব্য টেথিস তার জায়গা অধিকার করে। আজকের বলকান অঞ্চলের অংশবিশেষ, তুরস্ক, ইরান, আফগানিস্তান, তিব্বত, মালয় উপদ্বীপ, প্রভৃতি অঞ্চল এই প্রাচীন মহাদেশের অন্তর্ভুক্ত ছিল।
তত্ত্বের উদ্ভব ও ইতিহাস
১৮৮৫ খ্রিষ্টাব্দে অস্ট্রীয় পুরাজীববিদ্‌ মেলখিওর নয়মাইর (Melchior Neumayr) মেসোজোয়িক যুগের সামুদ্রিক পলিস্তর ও তাদের বিন্যাস পরীক্ষা করতে গিয়ে প্রথম ৎসেন্ট্রালেস মিটলমেয়ার (Zentrales Mittelmeer) বা কেন্দ্রীয় ভূমধ্যসাগরের ধারণার পত্তন করেন ও বলেন এই সাগর যদিও খুব চওড়া ছিল না, কিন্তু জুরাসিক যুগে সম্ভবত তা পূর্বপশ্চিমে আজকের হিমালয় পর্বতমালা থেকে সুদূর পশ্চিম গোলার্ধের ক্যারিবীয় অঞ্চল পর্যন্ত বিস্তৃত ছিল। তাকে অনুসরণ করেই ১৮৯৩ সালে এডুয়ার্ড সুয়েস তার চার খণ্ডে প্রকাশিত Das Antlitz der Erde (পৃথিবীর মুখ) গ্রন্থে দেখান যে লরেশিয়া ও দক্ষিণদিকে আজকের একাধিক মহাদেশ একত্রিত হয়ে যে গন্ডোয়ানা অতিমহাদেশ গঠন করেছিল - তাদের মধ্যে একটি স্থলবেষ্টিত সাগরের অস্তিত্ব ছিল। এর একদা অস্তিত্বের সপক্ষে প্রমাণ হিসেবে তিনি এই গ্রন্থে আফ্রিকা ও আল্পস পর্বতে প্রাপ্ত বিভিন্ন জীবাশ্মের তালিকা পেশ করেন।
অপরদিকে বিখ্যাত জার্মান ভূতত্ত্ববিদ ও ভাসমান ভূভাগ ও তাকে ভিত্তি করে পরবর্তীকালে ভূত্বকীয় পাত তত্ত্বের জনক আলফ্রেড ভেগেনার তার বিখ্যাত ডি এনটস্টেয়ুং ড্যের কন্টিনেন্টে উন্ড ওৎসেয়ানে (জার্মান - Die Entstehung der Kontinente und Ozeane) গ্রন্থে একটি সুপ্রাচীন একক মহাদেশের কথা বলেন; ঐ গ্রন্থের ১৯২০ সালে প্রকাশিত সংস্করণে যার নাম দেন তিনি উরকন্টিনেন্ট (Urkontinent) বা প্যানজিয়া। এইসময় তিনি সেই একক মহাদেশের মধ্য দিয়ে প্রবাহিত কোনও প্রাচীন নিরক্ষীয় মহাসাগরের কথা স্বীকার করেননি। কিন্তু বইটির ১৯২৯ সালের সংস্করণে তিনি এই মহাদেশের ভাঙন ও কতগুলি সঙ্কীর্ণ মহাসাগরের অস্তিত্বের কথা বলেন ও উল্লেখ করেন যে সেগুলি ছিল অপেক্ষাকৃত নবীন। ১৯৫৮ সালে অস্ট্রেলীয় ভূতত্ত্ববিদ স্যামুয়েল ওয়ারেন কেরি একটি ত্রিভূজাকৃতি প্রাচীন নিরক্ষীয় মহাসাগরের (টেথিস) তত্ত্ব প্রস্তাব করেন যার চওড়া খোলা মুখটি ছিল পূর্বদিকে। বর্তমানে এই তত্ত্বটিরই আরও সংশোধিত একটি রূপ সাধারণভাবে স্বীকৃত, যার বক্তব্য অনুসারে এই অঞ্চলে একটি নয়, দু'টি মহাসাগর ছিল। এই দুই মহাসাগরের মধ্যে এক বা একাধিক মহাদেশীয় টুকরো বিভাজিকা হিসেবে অবস্থান করত। এদেরই একটি প্রধান টুকরো হল কিমেরিয়া। এর উত্তরমুখী চলনের ফলেই পুরনো মহাসাগরটি সংকুচিত হতে হতে ক্রমে অবলুপ্ত হয় ও তার জায়গা নেয় অপেক্ষাকৃত নতুন আরেকটি মহাসাগর।
৫০ - ৪০ কোটি বছর আগে
প্রাক ক্যাম্ব্রীয় অধিযুগের (আজ থেকে প্রায় ৪৬০ কোটি বছর আগে পৃথিবীর জন্মকাল থেকে ৫৪ কোটি বছর আগে প্রথম খোলকবিশিষ্ট বহুকোষী প্রাণীদের আবির্ভাব পর্যন্ত সময়কাল) শেষের দিক থেকে প্যালিওজোয়িক যুগের (৫৪ কোটি - ২৫.৩ কোটি বছর আগে) বেশির ভাগ সময়কালই কিমেরিয়া ভারতীয় পাত ও সেই সঙ্গে গন্ডোয়ানার সাথে সংশ্লিষ্ট ছিল। পুরাতন টেথিস সাগর দ্বারা তা লরেশিয়া থেকে বিচ্ছিন্ন ছিল। সম্ভবত এইসময়ই প্যান আফ্রিকান অরোজেনি বা পর্বত উৎক্ষেপন প্রক্রিয়ার কোনও এক বিলম্বিত পর্যায়ে মহাদেশীয় পাতগুলির মধ্যে সংঘর্ষ ও একটি পাতের তলায় আরেকটির ঢুকে যাওয়ার (subduction) মতো প্রক্রিয়াগুলির ফলে গন্ডোয়ানার উত্তরপূর্ব উপকূল তথা ভারতীয় পাতের উত্তর অংশ রীতিমতো প্রভাবিত হয়; কিমেরীয় পাতেও তার প্রভাব দেখা যায়। একাধিক মহাদেশীয় টুকরোর মধ্যে সংঘর্ষ ছিল এর অন্যতম কারণ। অর্ডোভিশিয়ান যুগের (৪৮.৫৪ ± ০.১৯ থেকে ৪৪.৩৪ ± ০.১৫ কোটি বছর আগে পর্যন্ত সময়কাল) বিভিন্ন মহাদেশীয় শিলাস্তরের মিশ্রণ ও তার তলায় প্রাপ্ত ক্যাম্বীয় যুগের (৫৪.১ ± ০.১ থেকে ৪৮.৫৪ ± ০.১৯ কোটি বছর আগে পর্যন্ত সময়কাল) শিলীভূত সামুদ্রিক পলিস্তর পরীক্ষা করে ভূতাত্ত্বিকরা এই সিদ্ধান্তে উপনীত হয়েছেন। তাছাড়া এই অঞ্চলে ছড়িয়ে থাকা নানা গ্রানাইট শিলাস্তরের ইন্ট্রুশন (Intrusion), যাদের বয়স প্রায় ৫০ কোটি বছর, তাও এই ভূতাত্ত্বিক ঘটনার সাক্ষ্য বহন করে।
অ্যান্টনি মুটো
অ্যান্থনি লুই মুটো (২১ জুন, ১৯৩৪ - ১৬ ডিসেম্বর, ২০১৫) একজন মার্কিন ফ্যাশন ডিজাইনার ছিলেন, যিনি তিনজন আমেরিকান ফার্স্ট লেডিস, লেডি বার্ড জনসন, রোজালিন কার্টার এবং বারবারা বুশের পোশাক পরিকল্পনা করেছিলেন।
কিমেরিয়া (মহাদেশ)
৩০ - ২৫ কোটি বছর আগে
কার্বনিফেরাস যুগে (৩৫.৮৯ কোটি থেকে ২৯.৮ কোটি বছর আগে পর্যন্ত সময়কাল) ভারতীয় পাতের সাথে কিমেরীয় পাতের একটি চ্যূতির সৃষ্টি হয় ও কিমেরীয় পাত ক্রমশ ভারতীয় পাত থেকে বিচ্ছিন্ন হতে শুরু করে। পার্মিয়ান যুগে (২৯.২৯ কোটি থেকে ২৫.২২ কোটি বছর আগে পর্যন্ত সময়কাল) এই চ্যূতি ক্রমশ বাড়তে বাড়তে একটি নতুন মহাসাগরের উদ্ভব ঘটতে শুরু করে। এই মহাসাগরই নব্য টেথিস বা টেথিস সাগর নামে পরিচিত। এরপর ক্রমশ কিমেরিয়া উত্তরে লরেশিয়ার দিকে সরে আসতে থাকে। ফলে তার উত্তরে পুরাতন টেথিস সংকুচিত ও দক্ষিণে নব্য টেথিস প্রসারিত হয়ে উঠতে শুরু করে। আজকের তুরস্ক, ইরান, তিব্বত, ইন্দোচীন, প্রভৃতি এই কিমেরীয় ভূভাগের অংশ ছিল।
২০ - ১০ কোটি বছর আগে
আজ থেকে প্রায় ১৯ থেকে ২০ কোটি বছর আগে কিমেরীয় পাত ক্রমশ উত্তরে এগিয়ে আসার ফলে লরেশীয় মহাদেশীয় পাতের সাথে তার সংঘাত শুরু হয়। ফলে উত্তরে আজকের কাজাখস্তান, উত্তর ও দক্ষিণ চীনের সাথে ক্রমে তা মিলিত হতে শুরু করলে দু'টি উল্লেখযোগ্য ভূতাত্ত্বিক ঘটনা ঘটে। প্রথমত পুরাতন টেথিস সাগরের ধীরে ধীরে অবলুপ্তি ঘটে, দ্বিতীয়ত কিমেরীয় পাতের উত্তর প্রান্ত বরাবর অনেকগুলি সুউচ্চ ভঙ্গিল পর্বতশ্রেণীর সৃষ্টি হয়। এই পর্বতশ্রেণীগুলি বর্তমানে দক্ষিণপূর্ব ইউরোপের বলকান, কার্পেথীয় ও ককেসাস অঞ্চল, তুরস্ক ও ইরানের উত্তর ভাগ এবং মধ্য এশিয়ায় বিস্তৃত। এগুলি একসময় আজকের হিমালয়ের মতোই সুউচ্চ ছিল। এই অঞ্চল জুড়ে অনেক মৃত ও সুপ্ত আগ্নেয়গিরির অস্তিত্ব আজও সেই ভূতাত্ত্বিক পাতসমূহের সংঘর্ষের সাক্ষ্য বহন করে। আজ থেকে ২০ - ১৫ কোটি বছর আগে, অর্থাৎ জুরাসিক যুগের প্রায় বেশিরভাগ সময় জুড়েই এইসব ভূতাত্ত্বিক ঘটনাগুলি সম্পন্ন হয়।
আজ থেকে প্রায় ১০ কোটি বছর আগে ভারতীয় পাতটি বছরে প্রায় ১৬ সেন্টিমিটার বেগে উত্তরে এগিয়ে আসতে শুরু করে। এমনকী আজও ভারতীয় পাতের এই উত্তরমুখী গতি চালু রয়েছে। প্রায় ২৪০০ কিলোমিটার বিস্তৃত এলাকা জুড়ে বছরে ৫ সেন্টিমিটার হারে এখনও তা উত্তরে (একটু পুব দিকে, সরাসরি উত্তরের সাথে ৩৩° কোণ করে) কাজাখস্তান, সাইবেরিয়া, উত্তর ও দক্ষিণ চীনের দিকে অগ্রসর হচ্ছে। ফলে এই অঞ্চলে মহাদেশীয় পাতগুলির মধ্যে এখনও সংঘর্ষ চলছে ও একটি পাতের তলায় আরেকটি প্রবেশ (subduction) করে চলেছে। ফলে এই অঞ্চলে অরোজেনি বা পর্বত উৎক্ষেপন প্রক্রিয়া এখনও সজীব।
অ্যান্টনি মুটো
মুটোর নিজস্ব লেবেল ছিল, অ্যান্থনি মুটো এবং এএম/পিএম দ্বারা মারিটা, এবং জোয়ান রেইনস, সাজ এবং জোবের সহ অন্যদের জন্য নকশা করেছিলেন।
কিমেরিয়া (মহাদেশ)
সাম্প্রতিক গবেষণা ও তথ্যপ্রমাণ
১৯৭৪ খ্রিষ্টাব্দে সুইস ভূতাত্ত্বিক ইয়োভান স্ট্যোকলিন মধ্যপ্রাচ্যে যে বিশদ ক্ষেত্রসমীক্ষা চালান, তাতে তিনি দেখতে পান যে ইরানের উত্তরাংশে অবস্থিত আলবুর্‌জ পর্বতমালার উত্তরপ্রান্ত দু'টি মহাদেশীয় পাতের সংযোগস্থলের (suture) উপরে অবস্থিত। তিনি এই অঞ্চলকে প্যালিওজোয়িক মহাযুগে গন্ডোয়ানার উত্তর উপকূল ও পুরাতন টেথিসের অবশেষ হিসেবে চিহ্নিত করেন। এর থেকে তিনি এই সিদ্ধান্তে উপনীত হন যে, প্যালিওজোয়িক মহাযুগে ইরান আরব তথা গন্ডোয়ানারই উত্তর অংশ হিসেবে বিরাজ করত, যা উত্তরে একটি সাগর দ্বারা আরও উত্তরের ভূভাগ থেকে বিচ্ছিন্ন ছিল। আজকের কাস্পিয়ান সাগরের দক্ষিণ অংশের গভীর খাত ও আশেপাশের পর্বতাঞ্চলকে তিনি এই পুরনো বুজে যাওয়া সাগরেরই অবশেষ হিসেবে চিহ্নিত করেন। তিনি সেই সঙ্গে দক্ষিণপশ্চিম ইরানের জগ্রোস পর্বতমালা বরাবর ইরানীয় পাত ও আরবীয় পাতের সংযোগস্থলে আরেকটি অতি পুরাতন চ্যুতির অস্তিত্বও খুঁজে পান, যা সম্ভবত প্যালিওজোয়িক মহাযুগের শেষের দিক বা মেসোজোয়িক মহাযুগের (২৫.২২ কোটি - ৬.৬ কোটি বছর আগে পর্যন্ত সময়কাল) প্রথমদিকে এই দুই পাতকে আলাদা করে দিয়েছিল। এরউপর ভিত্তি করে তিনি অনুমান করেন যে নিশ্চয়ই এই দক্ষিণের চ্যুতিটি বিস্তৃত হওয়ার সাথে সাথে দক্ষিণে আরেকটি সাগরের (নব্য টেথিস) উদ্ভব হয়েছিল। এর থেকে তিনি সিদ্ধান্তে আসেন যে এই নতুন সাগরটির উদ্ভবের সাথে সাথে আজকের ইরান গন্ডোয়ানার থেকে বিচ্ছিন্ন হয়ে পড়ে মেসোজোয়িক মহাযুগের শেষের দিকে নিশ্চয়ই একটি ক্ষুদ্র মহাদেশে পরিণত হয়েছিল। তিনি একে ইরানীয় ক্ষুদ্রমহাদেশ নামে অভিহিত করেন। কিন্তু এই দক্ষিণের এই নব্য সাগরটি প্যালিওসিন উপযুগে (৬.৬ কোটি - ৫.৬ কোটি বছর আগে পর্যন্ত সময়কাল) হিমালয় ও আল্পস পর্বতমালার গঠনপ্রক্রিয়ার সময় আবার বুজে যায়। অর্থাৎ, এই অঞ্চলের দক্ষিণে আরও একটি মহাদেশীয় পাত সংযোগস্থল নিশ্চিতভাবে অবস্থান করছে, যা ইরানীয় পাতের সাথে তার দক্ষিণের মহাদেশীয় পাতের পুনরায় একত্রিত হওয়াকে সূচিত করে। দক্ষিণের এই মহাদেশীয় পাত সংযোগস্থল সম্পর্কিত স্ট্যোকলিনের এই অনুমান পরবর্তী গবেষণায় বহুলাংশেই প্রমাণিত হয়েছে। দক্ষিণ ইরানের ক্ষুদ্রাতিক্ষুদ্র উদ্ভিদজগতের বিবর্তনের নিবিড় পর্যবেক্ষণে উঠে এসেছে যে, কার্বনিফেরাস যুগ (৩৫.৮৯ কোটি থেকে ২৯.৮ কোটি বছর আগে পর্যন্ত সময়কাল) পর্যন্ত তার সাথে গন্ডোয়ানার ঐ জাতীয় উদ্ভিদের বিবর্তনের অত্যন্ত মিল, কিন্তু ট্রায়াসিক যুগ (২৫.২২ কোটি - ২০.১৫ কোটি বছর আগে পর্যন্ত সময়কাল) থেকে ইউরেশীয় উদ্ভিদের বিবর্তনের সাথে তার মিল বেশি। অর্থাৎ এই দুই সময়ের মধ্যবর্তীযুগে ইরান গন্ডোয়ানা থেকে বিচ্ছিন্ন হয়ে এসে নিশ্চয়ই পৃথকভাবে অবস্থান করেছিল ও অবশেষে ইউরেশিয়ার সাথে মিলিত হয়েছিল। (মূল নিবন্ধ - ইরানীয় ক্ষুদ্রমহাদেশ)
১৯৮০'র দশকে তুর্কি ভূতত্ত্ববিদ সেলাল সেনগ্যোর যে গবেষণা চালান, তার ফলে স্ট্যোকলিন বর্ণিত ইরানীয় ক্ষুদ্রমহাদেশের সীমা পশ্চিমে ও পূর্বে বহুদূর ছড়িয়ে পড়ে। পশ্চিমে তুরস্ক থেকে পূর্বে তিব্বত হয়ে সুদূর ইন্দোচীন পর্যন্ত এর অন্তর্ভুক্ত ছিল বলে তিনি অনুমান করেন। ১৯০১ সালে এডুয়ার্ড সুয়েস মধ্যপ্রাচ্যের ভঙ্গিল পর্বতশ্রেণীগুলিকে বোঝাতে যে শব্দবন্ধ কিমেরিশেস গেবর্গে (Kimmerisches Gebirge) ব্যবহার করেছিলেন, তাকেও তিনিই পুনরুজ্জীবিত করে তোলেন ও তার বর্ণিত ফালির মতো সরু কিন্তু লম্বা মহাদেশীয় টুকরোটিকে কিমেরিয়া নামে অভিহিত করেন। সেনগ্যোর দেখান যে বর্তমানে পশ্চিমে আল্পস থেকে পূর্বে ইন্দোনেশিয়া পর্যন্ত যে একের পর এক পর্বতশ্রেণী একরকম একটানা শৃঙ্খলের মতো অবস্থান করছে, বাস্তবে তা দু'টি পৃথক পর্বত উৎক্ষেপন প্রক্রিয়ার (অরোজেনি) ফল। এই দু'টি পৃথক পর্বতগঠন প্রক্রিয়া কালের হিসেবেও সম্পূর্ণ আলাদা, কিন্তু তারা একের উপর আরেকটি যেন চেপে বসেছে (superimposed)। তিনি পর্যবেক্ষণ করেন যে এই সব পর্বতে একাধিক যুগের বিভিন্ন শিলাস্তর যেন কিছুটা জালের মতো মিশে রয়েছে। তার মধ্যে পুরনোগুলিকে তিনি কিমেরীয় পর্বত উৎক্ষেপন প্রক্রিয়ার ফল বলে অভিহিত করেন ও পরবর্তীগুলিকে আল্পীয় পর্বত উৎক্ষেপন প্রক্রিয়ার ফল হিসেবে চিহ্নিত করেন। এই দুই পর্বতগঠন প্রক্রিয়াকে তিনি দু'টি পৃথক মহাসাগর বুজে যাওয়ার সময়কালের বলে বর্ণনা করেন। তার মধ্যে উত্তরেরটি ছিল পুরাতনতর; এটি বুজে আসার ফলে যে কিমেরীয় পর্বত উৎক্ষেপন প্রক্রিয়াটি সংঘটিত হয়, তা ছিল বস্তুত এক বৃহত্তর প্রক্রিয়া। অপরদিকে দক্ষিণের অপেক্ষাকৃত নবীনতর আল্পীয় প্রক্রিয়াটির মূলেও ছিল ভূত্বকীয় পাতের চলনের ফলে দক্ষিণে আরও একটি মহাসাগরের বুজে আসা। এই দুই মহাসাগরের মধ্যবর্তী অপেক্ষাকৃত সংকীর্ণ ফালির মতো মহাদেশীয় ভূভাগটিই ছিল কিমেরিয়া, যা এই দুই মহাসাগরকে পুরাতন টেথিস বুজে যাওয়ার সময় পর্যন্ত পৃথক করে রেখেছিল।
বর্তমান গুরুত্ব
যেহেতু কিমেরিয়াকে দু' দুটি অরোজেনি বা পর্বত উৎক্ষেপন প্রক্রিয়া, সাবডাকশন বা একটি মহাদেশীয় পাতের অন্য আরেকটির তলায় প্রবেশ, প্রভৃতি ভূতাত্ত্বিক প্রক্রিয়ার মধ্য দিয়ে যেতে হয়েছে, এই অংশের শিলাস্তরে বহু ওলোটপালোট ঘটে গেছে। প্রাচীন কিমেরিয়াভুক্ত অঞ্চলগুলি তাই বর্তমানে নানা খনিজ সম্পদে অত্যন্ত সমৃদ্ধ। যেমন একমাত্র বলিভিয়ার আলতিপ্লানো অঞ্চল ছাড়া পৃথিবীর প্রায় সমস্ত অ্যান্টিমনি খনিই এই কিমেরিয়ায় অবস্থিত। এর মধ্যে নাম করা খনিগুলো রয়েছে মূলত তুরস্ক, ইউনান ও তাইল্যান্ডে। এছাড়াও পৃথিবীর ক্রোমাইট আকরিকের এক বড় অংশ তুরস্কে পাওয়া যায়। অন্যদিকে মালয়েশিয়া ও তাইল্যান্ডে প্রচূর পরিমানে টিনের আকরিক পাওয়া যায়।
গুরশরণ সিং
গুরশরণ সিং (জন্ম: ৮ মার্চ, ১৯৬৩) পাঞ্জাবের অমৃতসর এলাকায় জন্মগ্রহণকারী রেফারি ও কোচ এবং সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৮১-৮২ মৌসুম থেকে ১৯৯৪-৯৫ মৌসুম পর্যন্ত গুরশরণ সিংয়ের প্রথম-শ্রেণীর খেলোয়াড়ী জীবন চলমান ছিল। আন্তর্জাতিক দলের বিপক্ষে নিজস্ব প্রথম-শ্রেণীর প্রথম খেলায় শতরানের গৌরব অর্জন করেন। ১৯৮১-৮২ মৌসুমে সফররত ইংরেজ দলের বিপক্ষে ভারতের অনূর্ধ্ব-২২ দলের সদস্যরূপে এ কীর্তি লাভ করেন। তবে, তার খেলোয়াড়ী জীবনে পরবর্তীকালে এ প্রতিশ্রুতিশীলতা রক্ষা করতে পারেননি। দুই মৌসুম পর আহমেদাবাদে সফরকারী ওয়েস্ট ইন্ডিজ দলের বিপক্ষে মাঠে নামেন। পরিবর্তিত খেলোয়াড় হিসেবে শর্ট লেগ অঞ্চলে অপ্রত্যাশিতভাবে চারটি ক্যাচ মুঠোয় পুড়েন।
১৯৮৮-৮৯ মৌসুমে রুদ্ধশ্বাসপূর্ণ খেলায় সম্পৃক্ত ছিলেন। রঞ্জী ট্রফির কোয়ার্টার ফাইনালে বাংলার বিপক্ষে ২৯৮ রানে অপরাজিত ছিলেন। দলীয় সঙ্গীদের অভাবে তার দল বাংলার সংগৃহীত ৫৯৪ রানের লক্ষ্যমাত্রায় ৪৩ রানে পরাজিত হয়। তার এ দৃঢ়তাপূর্ণ ইনিংসের স্বীকৃতিস্বরূপ অবশেষে পরবর্তী মৌসুমে নিউজিল্যান্ড সফরে রাখা হয়। রঞ্জী ট্রফিতে ৭০ খেলায় অংশ নিয়ে ৪৭.২৯ গড়ে ৪০৬৭ রান সংগ্রহ করতে পেরেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন গুরশরণ সিং। ২২ ফেব্রুয়ারি, ১৯৯০ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ৮ মার্চ, ১৯৯০ তারিখে হ্যামিল্টনে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
১৯৮৩-৮৪ মৌসুমে সফরকারী ওয়েস্ট ইন্ডিজ দলের বিপক্ষে রজার বিনি’র পরিবর্তে অতিরিক্ত খেলোয়াড় হিসেবে মাঠে নামেন। আহমেদাবাদে সিরিজের ঐ তৃতীয় টেস্টে প্রথম খেলোয়াড় হিসেবে টেস্টে চার ক্যাচ তালুবন্দী করেন। ঘরোয়া ক্রিকেটে দূর্দান্ত খেলার স্বীকৃতিস্বরূপ ১৯৮৯-৯০ মৌসুমে নিউজিল্যান্ড গমনার্থে তাকে ভারত দলে রাখা হয়। সেখানে তিনি তার একমাত্র টেস্টে অংশ নেন। সাত নম্বরে ব্যাটিংয়ে নেমেছিলেন তিনি।
ব্যক্তিগত জীবন
মাঠের বাইরে দিল্লিভিত্তিক ইন্ডিয়া স্টিল অথরিটির জ্যেষ্ঠ ব্যবস্থাপকের দায়িত্বে ছিলেন। আগস্ট, ২০১৮ সালে অরুণাচলপ্রদেশ দলের কোচ হিসেবে নিযুক্তি লাভ করেন। সেপ্টেম্বর, ২০১৯ সালে উত্তরাখণ্ডের কোচ হিসেবে মনোনীত হন।
লালদিঘি নয় গম্বুজ মসজিদ
লালদিঘি নয় গম্বুজ মসজিদ বা লালদিঘি মসজিদ রংপুর জেলার বদরগঞ্জ উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। মসজিদটি বদরগঞ্জ উপজেলার লালদিঘি নামক স্থানে অবস্থিত বলে একে স্থানের নামেই নামকরণ করা হয়েছে।
ইতিহাস
ভারতীয় উপমহাদেশে ব্রিটিশ শাসনামলে সর্বপ্রথম মসজিদটি আবিষ্কৃত হয়। পরবর্তীতে স্থানটিকে পরিষ্কার করে ও মসজিদটি সংস্কার করে সেটি স্থানীয়রা ব্যবহার করতে শুরু করে। মসজিদটি আবিষ্কারের সময় সেখানে এর নির্মাণকাল সম্পর্কে কোন শিলালিপি পাওয়া যায়নি বলে এর নির্মাণকাল সম্পর্কে সঠিক তথ্য জানা যায় না। তবে কিংবদন্তি অনুসারে জনৈক দিলওয়ার খান মসজিদটি নির্মাণ করেন। তবে মসজিদটির মূল দরজার উপরের অংশে একটি দাগ দেখে ধারণা করা হয় সেখানে খুব সম্ভবত মসজিদটির নাম ও নির্মাণফলক বসানো ছিলো যদিও সেটি পাওয়া যায়নি।
অবকাঠামো
লালদিঘি মসজিদটি পুরুটাই একটি বেদীর উপর বসানো। বেদী বা মঞ্চটির উচ্চতা ১ মিটার। এক মিটার বেদীর অর্ধেকটা জুড়ে রয়েছে মসজিদ ও বাকী অর্ধাংশ আযান দেওয়ার কাজে ব্যবহৃত হত বলে ধারণা করা হয়ে থাকে। মসজিদটির সামনে রয়েছে বড় একটি প্রবেশপথ। মসজিদের অংশে থেকে বেদীর অপর অংশে পৌছানোর জন্য রয়েছে একটি সিঁড়ি। মসজিদটি তৈরির সময় এতে ইট ও চুনসুড়কি ব্যবহার করা হয়েছে। কাছেই রয়েছে ছোট একটি ঘাট বাঁধানো পুকুর।
মসজিদটিতে মোট নয়টি গম্বুজ রয়েছে যার প্রতি বাহুর দৈর্ঘ্য ৯.৪৫ মিটার। মসজিদটির উত্তর, পূর্ব ও দক্ষিণ দেওয়ালে মোট তিনটি করে ৯টি প্রবেশ পথ রয়েছে। প্রত্যেক দেওয়ালের মাঝের প্রবেশপথটি অপর দুটি থেকে কিছুটা বড় আকৃতির। মসজিদের পশ্চিম দেওয়ালে রয়েছে তিনটি মেহরাব যারমধ্যে কেন্দ্রীয় মেহরাবটি অপর দুটির চেয়ে বড় আকৃতির।
কম্প্যাক্ট মিউওন সলিনয়েড
কম্প্যাক্ট মিউওন সলিনয়েড (সিএমএস) পরীক্ষণটি লার্জ হাড্রন কলাইডারে নির্মিত দুটি কণা পদার্থবিজ্ঞান ডিটেক্টরের একটি। সিএমএস এর দৈর্ঘ্য ২৫ মিটার, ব্যাস ১৫ মিটার এবং ভর ১২,৫০০ টন। ৪২টি দেশের ১৭৫টি প্রতিষ্ঠানের ৩৮০০ এই পরীক্ষণের সাথে সম্পৃক্ত।
উদ্দেশ্য
এই পরীক্ষণের উদ্দেশ্যসমূহ হলো :
ডিটেক্টর সারসংক্ষেপ
সিএমএস ডিটেক্টরটি একটি বিশালাকার সলিনয়েড চুম্বককে কেন্দ্র করে নির্মিত হয়েছে। এটি অতিপরিবাহী তারের একটি কোণকাকৃতির কুন্ডলীর আকার ধারণ করেছে যেটি ৪ টেসলার চৌম্বক ক্ষেত্র উৎপন্ন করে, যেটি পৃথিবীর চৌম্বক ক্ষেত্রের এক লক্ষ গুণ।
নড়াইল-১
নড়াইল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নড়াইল জেলায় অবস্থিত জাতীয় সংসদের ৯৩নং আসন।
সীমানা
নড়াইল-১ আসনটি নড়াইল জেলার কালিয়া উপজেলা, কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন,  সিঙ্গাশোপুর ইউনিয়ন, শেখ হাটি ইউনিয়ন নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে কবিরুল হক বিনা প্রতিদ্বন্দ্বিতায় নির্বাচিত হন।
২০০০-এর দশকে নির্বাচন
২০০১ সালের সাধারণ নির্বাচনে শেখ হাসিনা পাঁচটি আসনে দাড়ান: রংপুর-৬, নড়াইল-১, নড়াইল-২, বরগুনা-৩, এবং গোপালগঞ্জ-৩। সবগুলি আসনে জয়ী হবার পর, তিনি গোপালগঞ্জ-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। জানুয়ারি ২০০২ সালের উপ-নির্বাচনে বিএনপির ধীরেন্দ্র নাথ সাহা নির্বাচিত হন।
চেকেবা হাচেমি
চেকেবা হাচেমি (জন্ম ২০ মে, ১৯৭৪) হলেন একজন আফগান নারীবাদী এবং লেখক। ২০০১ সালে তিনি প্রথম আফগান নারী কূটনীতিক হিসেবে মনোনীত হন। তিনি এনজিও আফগানিস্তান লিব্রের প্রতিষ্ঠাতা এবং সভাপতি।
শৈশব এবং শিক্ষা
চেকেবা হাচেমি ১৯৭৪ সালে কাবুলে জন্মগ্রহণ করেন। ১৯৮৬ সালে সোভিয়েত আক্রমণের সময় তিনি তার নিজ দেশে চলে এসেছিলেন এবং ১১ বছর বয়সে ফ্রান্সে এসেছিলেন। তিনি প্যারিসের ইকোল সুপারিয়ার দে কমার্স বিজনেস স্কুলে পড়াশোনা শেষ করেছেন।
নারী অধিকার কর্মী এবং কূটনীতিক
হাচেমি তালেবান শাসনের অধীনে আফগান মেয়ে এবং নারীদের অধিকারের অবনতির প্রতিক্রিয়া হিসেবে ১৯৯৬ সালে আফগানিস্তান লিব্রে সংগঠনটি প্রতিষ্ঠা করেন। ২০ বছরেরও বেশি সময় ধরে আফগানিস্তান লিব্রের উদ্দেশ্য ছিল, আফগানিস্তানের গ্রামাঞ্চলে মেয়ে এবং নারীদের শিক্ষা, স্বাস্থ্য এবং বৃত্তিমূলক প্রশিক্ষণের সুযোগ সুবিধা দেওয়া যাতে তারা স্বাধীনতা অর্জন করতে পারে এবং আফগানদের জীবনযাত্রার অবস্থা সম্পর্কে বিশ্বকে অবহিত করতে পারে। ১০ বছরের মধ্যে, সংগঠনটি দেশের একমাত্র মহিলা প্রকাশনা রোজ পত্রিকাও প্রকাশ করেছিল।
ইউরোপ এবং মার্কিন যুক্তরাষ্ট্রে, চেকেবা হাচেমি আফগানিস্তানের জন্য অসংখ্য কর্মকান্ড চালাচ্ছে। যার মধ্যে অন্যতাম: প্রচার প্রচারণা, কোম্পানিগুলোর সঙ্গে তদবির, রাজনৈতিক ব্যক্তিত্ব এবং প্রতিষ্ঠানের সাথে তদবির (সেই সময় জাতিসংঘের মহাসচিব কফি আনানের সাথে কর্ম দল; আন্তর্জাতিক শ্রম সংস্থাতে সম্মানিত অতিথি এবং জেনেভায় জাতিসংঘ শরণার্থী বিষয়ক হাইকমিশনারে নারী দিবস পালন)।
আফগান সরকারের ক্রান্তিকালে প্রথম মহিলা কূটনীতিক হাচেমি, ২০০২ সালের জানুয়ারিতে ইউরোপীয় ইউনিয়নে আফগান দূতাবাসের প্রথম সচিব নিযুক্ত হন। ২০০৫ সালের জুলাইয়ে সরকার তাকে কাবুলে জাতীয় অগ্রাধিকার প্রকল্পগুলির দায়িত্বে উপ-রাষ্ট্রপতির বিশেষ উপদেষ্টা হিসেবে নিযুক্ত করে। ২০০৭ সালের মার্চ মাসে, তিনি প্যারিসে অবস্থিত রাষ্ট্রপতি হামিদ কারজাইয়ের মন্ত্রী-উপদেষ্টা হিসেবে নিযুক্ত হন। ২০০৯ সালে তিনি সরকারের ভিতরে চলমান দুর্নীতির নিন্দা জানিয়ে তার পদ থেকে পদত্যাগ করেন।
২০০৯ সালে, তিনি ফ্রান্সে নারী-পুরুষের মধ্যে সমতা উন্নীত করার জন্য মারি-ফ্রাঙ্কোয়া কলম্বানীর সাথে পরামর্শক প্রতিষ্ঠান ইপোক কনসিল এবং সিএইচ কনসাল্টিং প্রতিষ্ঠা করেন যা প্রতিষ্ঠানে নারীদের স্থান সংক্রান্ত সামাজিক প্রকল্পের অধ্যয়ন বিশেষ। লাক্সেমবার্গের গ্র্যান্ড ডাচেসের কৌশল উপদেষ্টা হিসাবে, তিনি ২০১৯ সালে মার্চ মাসে লাক্সেমবার্গের ভঙ্গুর পরিবেশে যৌন সহিংসতার অবসান ঘটানোর জন্য উই আর নট ওয়েপন ফর ওয়্যার এবং দ্যনিস মুকওয়েগে ফাউন্ডেশন এর সাথে অংশীদারত্ব করে "স্ট্যান্ড, স্পিক, রাইজ আপ" এর সংগঠনে জড়িত হন, যা একটি আন্তর্জাতিক সম্মেলন।
লেখা
হাচেমি ইনসোলেন্তে দে কাবুল এর লেখক, এটি একটি স্মৃতিকথা যা ২০১২ সালে প্রকাশিত হয়। তিনি ২০০৫ সালে প্রকাশিত সাদিকা মাসুদ এর সাথে পৌর অ্যামোউর দে মাসুদ এর সহ-লেখিকা।
ডেভিন লেন
জীবনী
লেন ১৬ বছর বয়সে গর্ভবতী হন এবং ১৯৯০ এ নিজেকে এবং তার সন্তানকে সমর্থন করার জন্য স্ট্রিপিং শুরু করেন ১৯৯৬ সালে, নাচের সময়, তাকে হার্ড-কোর পুরুষদের ম্যাগাজিনে পোজ দেওয়ার প্রস্তাব দেওয়া হয়েছিল।
প্রাপ্তবয়স্কদের চলচ্চিত্র ক্যারিয়ার
তিনি ১৯৯৯ সালে হার্ডকোর চলচ্চিত্রে আত্মপ্রকাশ করেছিলেন, শুধুমাত্র লেসবিয়ান দৃশ্যে অভিনয় করেছিলেন। তিনি প্রোডাকশন কোম্পানি উইকেড পিকচার্সের সাথে একটি একচেটিয়া চুক্তি স্বাক্ষর করেন ডিসেম্বর ১৯৯৯ সালে
ট্রেভর মাইলস
ট্রেভর মাইলস হলেন একজন ব্রিটিশ প্রাক্তন ফ্যাশন উদ্যোক্তা এবং ডিজাইনার যিনি তার ব্যবসায়িক অংশীদার টমি রবার্টসের সাথে ৪৩০ কিংস রোড, চেলসি, লন্ডন এবং পরে কেনসিংটন চার্চ স্ট্রিটে মিস্টার ফ্রিডম বুটিক পরিচালনা করেছিলেন।
গোসাবা নদী
এই নদী মাতলা ও রায়মঙ্গল নদীর মিলনের ফলে উৎপন্ন হয়েছে। নদীটি উৎপন্ন হয়ে সুন্দরবনের মধ্য দিয়ে প্রবাহিত হয় বঙ্গোপসাগরে মিলিত হয়েছে।
কোয়েনা মিত্র
কোয়েনা মিত্র (ইংরেজি: Koena Mitra) (জন্ম: ৭ জানুয়ারি ১৯৮৪) বলিউডের একজন অভিনেত্রী, মডেল এবং বিউটি কুইন।
শৈশব
মিত্র নিউইয়র্ক শহরের এক বাঙালী হিন্দু পরিবারে জন্মগ্রহণ করেন। তিনি লি স্ট্রাসবার্গ অভিনয় বিদ্যালয়ে পড়াশোনা করেন। তিনি প্রধানত মনোবিজ্ঞানের উপর তার শিক্ষা সম্পন্ন করেন। তিনি পাশ্চাত্য নৃত্যকলা, বাস্কেটবল, সাতার এবং টেনিসের উপর প্রশিক্ষণগ্রহণ করেন। মিত্র উচ্চ বিদ্যালয়ে অধ্যয়নরত অবস্থায় অল ইন্ডিয়া টাইটেল জয় করেন।
মডেলিং
মিত্র বিদ্যালয়ে অধ্যয়নরত অবস্থায় তার মডেলিং জীবন শুরু করেন। ২০০১ সালে, তিনি সৌন্দর্য্য প্রতিযোগিতায় Gladrags Mega Model India 2001 জিতেন। এরপর তিনি জার্মানীতে অনুষ্ঠিত মিস ইন্টারকন্টিনাল প্রতিযোগিতায় ৮৪ টি দেশের মধ্যে শীর্ষ ১২ তে স্থানলাভ করেন। অই বছরের মধ্যে, মিত্র মিরান্ডার বিজ্ঞাপনে অভিনয় করেন এবং প্রমা মিত্রর সাথে আলোচনার পর তার আশীর্বাদপ্রাঅত হন। তিনি ক্লিনিক অল ক্লিয়ার, মারুতি অলটো, জুয়েলারী এবং সৌন্দর্য্য পণ্যের বিজ্ঞাপনে অভিনয় করেন। তিনি বেইজিং এবং মিলানে বহু ফ্যাশন অনুষ্ঠানে অংশ নেন।
অভিনয়
তিনি বহু গানের ভিডিও যেমন, স্টেরিও নেশনের জেসির গাওয়া ইস্‌ক, আজ কি রাত , আখ তেরি, চান্নো তে অভিনয় করেন। তার অভিনীত প্রথম সিনেমা হল, রাম গোলা ভার্মার রোড (Road) সিনেমা। ২০০৪ সালে, তাকে অনীল কাপুরের সাথে মুসাফির (Musafir) সিনেমায় অভিনয় করতে দেখা যায়। তারপর তাকে বিভিন্ন ব্যবসাসফল সিনেমা যেমন, এক খিলাডি এক হাসিনা (Ek Khiladi Ek Haseena) এবং আপনা সাপ্না মানি মানি (Apna Sapna Money Money) তে অভিনয় করতে দেখা যায়
ব্যক্তিগত জীবন
মিত্রর একটি অস্ত্রোপচার হয়, যা তার অভিনয়ের কর্মজীবন ধ্বংস করে ফেলে। তার নাকে অবস্থানচ্যুতি ঘটে এবং তিনি ছয় মাস গণমাধ্যমে উপস্থিত হন নি এবং ঘরে অবস্থান করেন। অস্ত্রোপচারের কারণে তার হাড়ের স্থানচ্যুতি ঘটে যা তার পূর্বে তারকার চেহারা হারিয়ে যায়, ফলে তিনি কোন অভিনয়ের কাজ পান নি।
হিকারু নাকামুরা
হিকারু নাকামুরা (কাতাকানা: ヒカル・ナカムラ) একজন জাপানি-মার্কিন দাবাড়ু, গ্রান্ড মাস্টার। এ পর্যন্ত তিনি ৫ বার মার্কিন দাবা চ্যাম্পিয়নশিপে চ্যাম্পিয়ন হয়েছেন। তাছাড় তিনি ২০১১ সালে টাটা স্টিল দাবা চ্যাম্পিয়নশিপে জয়ী হয়েছেন। মার্কিন যুক্তরাষ্ট্রকে তিনি চেস অলিমিয়াডেও প্রতিনিধিত্ব করেছেন, এবং একবার দলগত স্‌বর্ণ ও দুইবার ব্রোঞ্জ অর্জন করেছেন। বুলেট দাবার উপর তিনি বইও লিখেছেন যার নাম বুলেট চেসঃ ওয়ান মিনিট মেট।
নাকামুরার সর্বোচ্চ রেটিং (ইউনাইটেড স্টেস চেস ফেডারেশন) ২,৯০০ ইলো পয়েন্ট যা তিনি ২০১৫ সালের অগাস্ট মাসে পৌছেছিলেন। একই বছর তিনি ফিদে রেটিং ২৮১৬ অর্জন করেন যা তাকে বিশ্বের দাবারুদের মধ্যে ২য় অবস্থানের অধিকারী করে। মে, ২০১৪ সাল থেকে ফিদে অফিসিয়ালভাবে র‍্যাপিড ও ব্লিটজ দাবার রাঙ্কিং প্রকাশ শুরু করে এবং সেখানে নাকামুরার অবস্থান সবার শীর্ষে ছিল।
প্রাথমিক জীবন
নাকামুরা, জাপানের হিরাকাতা অঞ্চলে ৯ ডিসেম্বর ১৯৮৭ সালে জন্মগ্রহণ করেন। তার মা ক্যারোলিন মের‍্যো নাকামুরা একজন শাস্ত্রীয় সঙ্গীতশিল্পী এবং বাবা শুইচি নাকামুরা একটি জাপানি সরকারি বিদ্যালয়ে শিক্ষক ছিলনে। নাকামুরার বয়স যখন ২, তখন তার পরিবার, ১৯৮৯ সালে আমেরিকা যুক্তরাষ্ট্রে চলে আসেন।  ১৯৯০ সালে যখন নাকামুরার বয়স ৩, তখন তার মা-বাবার বিবাহ বিচ্ছেদ ঘটে। তিনি তার মার কাছেই বড় হয়েছেন। তার মা, ক্যারোলিন পরবর্তীতে সুনীল বীরমন্ত্রিকে বিয়ে করেন, যিনি একজন শ্রীলঙ্কা থেকে আগত ফিদে মাস্টার এবং দাবা গ্রন্থকার। নাকামুরার দাবার হাতেখড়ি তার কাছেই ৭ বছর বয়সে হয়।
দাবা প্রডিজি
তিনি ছোট বেলা তুখোড় দাবারু এবং মাত্র ১০ বছর বয়সে তিনি তার চেস মাস্টার খেতাব অর্জন করেন, যা পূর্ববর্তী বিনয় ভট্‌ত সৃষ্ট রেকর্ডকে ভেঙ্গে নতুন ইউনাইটেড স্টেস চেস ফেডারেশন রেকর্দের সৃষ্টি করে। পরবর্তীতে অবশ্য ৯ বছর ১১ মাসে নিকোলাস নিপ সেই রেকর্ড ২০০৮ সালে ভেঙ্গে নতুন রেকর্ডের সৃষ্ট করেন। নাকামুরা ১৯৯৯ সালে লরা অ্যাস্পিস প্রাইজ জয়ী হন যা ইউ.এস.সি.এফ. অনূর্ধ্ব ১৩ দাবারুদের মাঝে, বছরে একবার করে দিয়ে থাকে। ২০০৩ সালে, তিনি ১৫ বছর ৭৯ দিনে দাবা প্রডিজি খেতাব অর্জন করেন, এবং আমেরিকা যুক্তরাষ্ট্রের সর্বকনিষ্ঠ গ্রান্ড মাস্টার খেতাব অর্জন করেন, যা পূর্ববর্তী ববি ফিসারের রেকর্ড ভেঙ্গে নতুন রেকর্ড গড়ে নেয়। তবে ২০০৭ সালে, ২০১৮ সালের ওয়ার্ল্ড চ্যম্পিয়ন চ্যালেঞ্জার, ফ্যাবিয়ানো কারোওয়ানা তা ভেঙ্গে নতুন রেকর্ড সৃষ্টি করেন।
দাবা ক্যারিয়ার
২০০৪ সালে নাকামুরা উইক আন জি, নেদারল্যান্ডসে অনুষ্ঠিত দাবা প্রতিযগিতায় গ্রুপ বি-পর্বে ৪র্থ স্থান অর্জন করে নেন।
নাকামুরা ২০০৪ সালের ফিদে বিশ্ব চ্যাম্পিয়াশিপের জন্য কোয়ালিফাইড হন, যা ত্রিপোলি, লিবিয়াতে অনুষ্ঠিত হয়। এই টুর্নামেন্টে তিনি নামী দাবা গ্রান্ড মাস্টার সার্গেই ভলকভ, আলেস্কে আলেক্সান্দ্রোভ এবং আলেক্সান্দার লাস্তিনের মত প্রখ্যাত দাবারুদের হারিয়ে চতুর্থ রাউন্ডে পৌছান। এই রাউন্ডে তিনি ইংল্যান্ডের গ্রান্ড মাস্টার মিশেল অ্যাডামসের কাছে পরাজিত হন।
২০০৫ সালের ২০ জুন, নাকামুরা ১৯ তম ফ্রাঙ্ক স্যামফোর্ড চেস ফেলো-এর জন্য নির্বাচিত হন। এখান থেকে তিনি ৩২,০০০ মার্কিন ডলার অর্জন করেন যা তার দাবায় বিশেষ ট্রেনিং ও চেস স্টাডির জন্য বরাদ্দ করা হয়।
সেই জয়ের পর, তিনি মেক্সিকোতে অনুষ্ঠিত দুয়েলো দে হোভেনেস প্রোদিখিয়োস দ্বৈত টুর্নামেন্টে ইউক্রেনীয় গ্রান্ডমাস্টার সার্গেই কারইয়াকিনের মোকাবেলা করেন এবং ৪.৫-১.৫ স্কোরে তিনি বিজয়ী হন।
২০০৫ সালের শেষের দিকে নাকামুরা খান্তি-মানসিস্ক, রাশিয়ায় অনুষ্ঠিত ফিদে ওয়ার্ল্ড চেস কাপে অংশ নেন এবং ১২৮ জন দাবারুর মধ্যে তিনি ২৮ তম হন, এবং প্রথম রাউন্ডেই তিনি ঝরে যান। তিনি সূর্য গাঙ্গুলির কাছে দুইটি ম্যাচেই হেরে যান।
২০০৬ সালে, তুরিনে অনুষ্ঠিত আন্তর্জাতিক দাবা অলিম্পিয়ডে হিকারু নাকামুরা তার দলকে ব্রোঞ্জ পদক অর্জনে সহায়তা করেন। তিনি ৩ নম্বর বোর্ডে গাটা কামস্কি এবং ২০০৬ সালের চ্যম্পিয়ন আলেক্সান্ডার অনিশ্চুকের সাথে খেলেন। একই বছর তিনি লাস ভেগাসে অনুষ্ঠিত নর্থ আমেরিকা ওপেন টুর্নামেন্ট খেলেন এবং জয়ী হন।
জানুযারী ২০০৭ সালে তিনি জিব্রাল্টার চেস ফেস্টিভালে অংশ নেন এবং যৌথভাবে ২য় স্থান অর্জন করেন। পরের বছরে তিনি এই টুর্নামেন্টে যৌথভাবে বু ইয়াংগীর সাথে প্রথম স্থান অর্জন করেন। পরে তাদের মাঝে র‍্যাপিড দাবার আয়োজন করা হয় এবং নাকামুরা তাকে পরাজিত করেন জয়ী হন।
অক্টোবর ২০০৭ সালে নাকামুরা বার্সেলোনাতে অনুষ্ঠিত ম্যজিস্ট্রাল দেস্কাস টুর্নামেন্টে জয়ী হন।
নাকামুরা ২০০৮ সালে  ফিনেট চেস৯৬০ ওপেন (মিনেস) টুর্নামেন্ট জয়ী হন। নভেম্বরে তিনি ক্যাপ দাগদে তিনি প্রখ্যাত রাশিয়ান দাবা গ্রান্ড মাস্টার আনাতলি কার্পভকে সেমিফাইনালে এবং ভাসিলি ইভানচুককে তিনি ফাইনালে পরাজিত করে টুর্নামেন্ট চ্যাম্পিয়ন হন। ফেব্রুয়ারি ২০০৯ সালে নাকামুরা সপ্তম জিব্রাল্টার চেস ফেস্টিভালে অংশগ্রহণ করেন এবং তিনি যৌথভাবে ৩য় স্থান লাভ করেন।
সৈয়দপুর বঙ্গবন্ধু উচ্চ বিদ্যালয়
সৈয়দপুর বঙ্গবন্ধু উচ্চ বিদ্যালয় নারায়ণগঞ্জ শহর থেকে ২ কি:মি: দূরে সৈয়দপুর গ্রামে গোগনগর ইউনিয়নে অবস্থিত।
এটি ১৯৭০ সালে প্রতিষ্ঠা করা হয়। স্কুলটি নারায়ণগঞ্জ সদরের অন্যতম শিক্ষাপ্রতিষ্ঠানের মধ্যে একটি।
টিউবিউলিনিয়া
টিউবিউলিনিয়া (Tubulinea) অ্যামিবোজোয়া পর্বের অন্তর্গত লোবোসা উপ-পর্বের একটি শ্রেণী বিশেষ।
বৈশিষ্ট্য
টিউবিউলিনিয়া শ্রেণীর অন্তর্গত অ্যামিবোজোয়া প্রজাতিরা একটি চোঙের আকৃতি ধারণ করে অথবা বহু চোঙাকৃতি সিউডোপড গঠন করে চলন কার্য সম্পন্ন করে। এই সিউডোপডের মধ্য দিয়ে একটি ধারাতে দানাদার এন্ডোপ্লাজম প্রবাহিত হয় এবং কোন শাখা সিউডোপড গঠিত হয় না। এই বৈশিষ্ট্য এই শ্রেণী অন্য শ্রেণীর অ্যামিবোজোয়া থেকে পৃথক করে।
শ্রেণীবিন্যাস
বোভি জাহ্‌ন দানাদার এন্ডোপ্লাজম দ্বারা গঠিত সিউডোপড যুক্ত সকল অ্যামিবোজোয়া প্রজাতিকে একটি শ্রেণীতে অন্তর্ভুক্ত করেছিলেন। পরবর্তীকালে অণু জীববিজ্ঞানের গবেষণা থেকে জানা যায় যে, লোবোসা উপপর্বের বহিরাবরণযুক্ত ও কিছু বহিরাবরণবিহীন অ্যামিবোজোয়া একই শ্রেণীভুক্ত, যাদেরকে একত্রে টিউবিউলিনিয়া শ্রেণীর অন্তর্গত করা হয়।
প্রতাপগড় জেলা, রাজস্থান
প্রতাপগড় জেলা হল রাজস্থানের ৩৩ তম জেলা, এটি ২৬ শে জানুয়ারী ২০০৮ সালে তৈরি হয়। এটি উদয়পুর বিভাগের একটি অংশ এবং চিতোরগড়, উদয়পুর এবং বানসওয়ারা জেলার পূর্ববর্তী তহসিলগুলি নিয়ে গঠন করা হয়েছে। প্রতাপগড় শহর (পিন কোড ৩১২৬০৫, এসটিডি কোড ০১৪৭৮) জেলার প্রশাসনিক সদর দফতর।
বিভাগ
প্রতাপগড় জেলা পাঁচটি মহকুমা নিয়ে গঠিত। এই মহকুমাগুলি হল অর্ণোদ, ছোট সদ্রি, ধরিয়াওয়াদ, পিপাল খোঁত এবং প্রতাপগড়।
অর্ণোদ তহসিল বা মহকুমায় রাজস্ব গ্রামের সংখ্যা ১8৮, ছোট সদ্রি তহসিলের মহকুমায় রাজস্ব গ্রামের সংখ্যা ১৪১, ধরিয়াওয়াদ তহসিলের মহকুমায় রাজস্ব গ্রামের সংখ্যা ২৪৯ টি, পিপল খোঁত তহসিলের মহকুমায় রাজস্ব গ্রামের সংখ্যা ২৩ টি এবং প্রতাপগড় তহসিলের মহকুমায় রাজস্ব গ্রামের সংখ্যা ৩৩০ টি।
প্রতাপগড় জেলার প্রধান গ্রামগুলির মধ্যে রয়েছে ধমোত্তর, কুলমিপুরা, সিদ্ধপুরা, রথঞ্জনা, ধৌলা পানী, দেবগড়, সালামগড়, পারসোলা, ঝন্তালী, অর্নোদ, গন্ধের, আসওয়াতা, কুলতানা, অবলেশ্বর, রাজোড়া, কুনি, হাতুনিয়া, প্রতাপপুরা, মোখমপুরা, বারোথা, বাসদ, ভারমণ্ডল, বজরঙ্গগড়, সুহাগপুরা, রামপুরিয়া, চিকলাদ, গায়সপুর, বড়ওয়ার্দা, বারদিয়া, থাদা, পানমোদি, ঝাঁসাদি, গৌতমেশ্বর, ডালোট, ঝন্তলী, পিপলখোঁট, রাজপুরিয়া, বাঁশোরি ও বাগবাস ও খেরোট, বধি শকথালি।
জেলা প্রশাসন
জেলাটির তদারকি একজন জেলা কালেক্টর করে থাকেন।
পুলিশ অবকাঠামো
প্রতাপগড় জেলায় ১৩ টি থানা ১ টি পুলিশ-চৌকি রয়েছে। থানাগুলি হল প্রতাপগড় (শহর), ছোট সদ্রি, ধরিয়াওয়াদ, অর্নোদ, পিপলখুন্ট, ধৌলা পানি, ধমোত্তর, রথজানা, সালামগড়, সুহাগপুরা, দেবগড়, হাতুনিয়া এবং ঝন্তালী। একটি জেলা কারাগার প্রতাপগড়ে অবস্থিত এবং ছোট সদ্রিতে একটি উপ-কারাগার অবস্থিত, যেখানে বিচারের অধীনে বন্দিদের রাখা হয়। শিবরাজ মীনা জেলার বর্তমান পুলিশ সুপার।
জনসংখ্যার উপাত্ত
১৮৮১ খ্রিস্টাব্দে প্রতাপগড়ের জনসংখ্যা ছিল ৭৯,৫৬৮ জন। যদিও ১৯৫১ সালে জনসংখ্যা হয় ১,১০,৫৩০ জন। ২০১১ সালের আদম শুমারি অনুসারে প্রতাপগড় জেলার (রাজস্থান) জনসংখ্যা ৮,৬৮,২৩১ জন, যা প্রায় কাতার দেশের জনসংখ্যার সমান বা মার্কিন যুক্তরাষ্ট্রের ডেলাওয়্যার সমান। জনসংখ্যার হিসাবে জেলাটি ভারতে ৪৭২ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২১১ জন (৫৫০ জন/বর্গ মাইল)। [৫] ২০০১-২০১১-এর দশকে এর জনসংখ্যা বৃদ্ধির হার ২২.৮২% ছিল। প্রতাপগড়ের লিঙ্গ অনুপাত প্রতি ১০০০ জন পুরুষ প্রতি ৯৮২ জন মহিল[৫] এবং জেলার সাক্ষরতার হার ৫৬.৩%।
ভাষা
ভারতের ২০১১ সালের আদমশুমারির সময়ে, জেলার জনসংখ্যার ৭৭.২৬% জনগণ হিন্দি ভাষাকে, ২০.১৮% জনগণ ভিলি ভাষাকে এবং ১.৭৫% জনগণ পাঞ্জাবি ভাষাকে তাদের প্রথম ভাষা হিসাবে উল্লেখ করেছে।
তাড়ন বেগ
তাড়ন বেগ হলো কোনো কণা যেমন ইলেক্ট্রনের সেই বেগ যা সে তড়িৎ ক্ষেত্রের কারণে লাভ করে।
তাড়ন বেগকে নিম্নোক্তভাবে প্রকাশ করা হয় :
যেখানে J হলো প্রবাহ ঘনত্ব, \rho is আধান ঘনত্ব (একক C/m3), এবং v_{\it avg} is the তাড়ন বেগ, and where \mu is the ইলেক্ট্রন মোবিলিটি (একক (m^2)/V*s) এবং E is the তড়িৎ ক্ষেত্র (একক V/m)
গাণিতিক ফর্মুলা
v
হলো ইলেক্ট্রনের তাড়ন বেগ,
পদার্থের মধ্য দিয়ে প্রবাহ,
n
হলো আধান ঘনত্ব,
A
পদার্থের প্রস্থচ্ছেদের ক্ষেত্রফল এবং
q
সুব্রত রায় (বিজ্ঞানী)
সুব্রত রায় একজন ভারতীয় আমেরিকান উদ্ভাবক, শিক্ষাবিদ এবং প্লাজমা-ভিত্তিক প্রবাহ নিয়ন্ত্রণ এবং প্লাজমা ভিত্তিক স্ব-নির্বীজন প্রযুক্তিতে তাঁর কাজের জন্য পরিচিত বিজ্ঞানী। তিনি ফ্লোরিডা বিশ্ববিদ্যালয়ের যান্ত্রিক এবং অ্যারোস্পেস ইঞ্জিনিয়ারিং বিভাগের অধ্যাপক এবং ফলিত পদার্থবিজ্ঞান রিসার্চ গ্রুপের প্রতিষ্ঠাতা ও পরিচালক।
জীবনী
সুব্রত রায় ১৯৯৪ সালে আমেরিকার টেনেসি বিশ্ববিদ্যালয় থেকে প্রকৌশল বিজ্ঞান বিষয়ে তার পিএইচডি অর্জন করেছেন। রায় ফ্লোরিডা বিশ্ববিদ্যালয়ের মেকানিকাল অ্যারোস্পেস ইঞ্জিনিয়ারিংয়ের অধ্যাপক এবং ফ্লোরিডা বিশ্ববিদ্যালয়ের ফলিত পদার্থবিজ্ঞান গবেষণা দলের প্রতিষ্ঠাতা পরিচালক।  তিনি আইআইটি বোম্বে ও ম্যানচেস্টার বিশ্ববিদ্যালয়ের ভিজিটিং অধ্যাপক হিসাবেও কাজ করেছেন।
বৈজ্ঞানিক কাজ
সুব্রত রায়ের গবেষণা এবং বৈজ্ঞানিক কাজটি কমপিটেশনাল ফ্লুইড ডায়নামিক্স (সিএফডি), প্লাজমা পদার্থবিজ্ঞান, তাপ স্থানান্তর, চৌম্বকীয় হাইড্রোডাইনামিক্স, বৈদ্যুতিক প্রবণতা এবং মাইক্রো / ন্যানোস্কেল প্রবাহকে অন্তর্ভুক্ত করে। ২০০৩ সালে রায় নুডসেনের তত্ত্বকে হাইড্রোডাইনামিক মডেলগুলিতে অন্তর্ভুক্ত করে প্রমাণ করেছিলেন কীভাবে অণুগুলির সাথে দেয়ালের সংঘর্ষ ঘটে,  পরবর্তীকালে শেল গ্যাস সিপেজ গবেষণার কাজে এই তত্ত্ব ব্যবহার করা হয়।    ২০০৬ সালে, রায় উইংলেস ইলেক্ট্রোম্যাগনেটিক এয়ার ভেহিকেল (উইভ) আবিষ্কার করেছিলেন যা ২০০৮ সালে সায়েন্টিফিক আমেরিকান ম্যাগাজিনে বিশ্বের প্রথম উইংলেস, বৈদ্যুতিন চৌম্বকীয় চালিত এয়ার গাড়ির নকশা হিসাবে অন্তর্ভুক্ত হয়েছিল।  রায় প্রবাহের ড্র্যাগ সম্পর্কিত জ্বালানী খরচ প্রশমিতকরণের জন্য অ্যাপ্লিকেশনগুলির জন্য প্লাজমা অ্যাকিউইটরের বিভিন্ন অভিনব নকশাগুলি এবং কনফিগারেশন প্রবর্তনের জন্য পরিচিত   শব্দ হ্রাস, এবং টারবাইন ব্লেড এবং প্রবণতা সক্রিয় ফিল্ম কুলিং।  এই নকশাগুলি এবং কনফিগারেশনে সর্প জ্যামিতি প্লাজমা অ্যাকচুয়েটর,  ফ্যান জ্যামিতি প্লাজমা অ্যাকচুয়েটর, মাইক্রো-স্কেল প্লাজমা অ্যাকচুয়েটরস,  মাল্টিবারিয়ার প্লাজমা প্লাজমা অ্যাকচুয়েটর, এবং বায়ুমণ্ডলীয় প্লাজমা অ্যাকিউটিউটরের প্লাজমা অ্যাকচুয়েটেড চ্যানেলগুলি রয়েছে। রায় প্লাজমা রিঅ্যাক্টরগুলি ব্যবহার করে পরিবেশ-বান্ধব মাইক্রো অর্গানিজম বিনাশের পদ্ধতিগুলি উদ্ভাবন করার ক্ষেত্রে একাধিক শাখার গবেষণার নেতৃত্ব দিয়েছিলেন
রায় ২০০৩ সালে ৩৬ তম এআইএএ থার্মোফিজিক্স সম্মেলন, ২০১০ সালে ৪৮ তম এ্যারোস্পেস সায়েন্সেস সভা (থার্মোফিজিক্সের জন্য), এআইএএ সায়টেক প্লাজমা ডায়নামিক্স এবং লেজারস সম্মেলনে ২০১৬ সালে টেকনিক্যাল ডিসিপ্লিন চেয়ার হিসাবে কাজ করেছিলেন এবং ২০১৮ সালে এআইএএ সায়টেকের ফোরাম টেকনিক্যাল চেয়ার হিসাবে কাজ করেছিলেন। রায় জার্নাল অফ ফ্লুয়েড ইঞ্জিনিয়ারিংয়ের সহযোগী সম্পাদক হিসাবে পরিবেশন করেছেন (2005 –  2007) এবং পিএলওএস ওয়ান- এর একাডেমিক সম্পাদক হিসাবে (2012  –  2017) পরিবেশন করেছেন। রায় প্লাজমা অ্যাকচুয়েটর প্রযুক্তিতে ন্যাটো সায়েন্স অ্যান্ড টেকনোলজি অর্গানাইজেশন ওয়ার্কিং গ্রুপের সদস্য নিযুক্ত সদস্য হিসাবে কাজ করেছেন; সম্পাদকীয় বোর্ড সদস্য সাইন্টিফিক রিপোর্ট - নেচার ; এবং, ফ্লুয়েড ফ্লো, হিট এবং মাস ট্রান্সফার জার্নালের একটি সহযোগী সম্পাদক। রায় বৃটেনের রয়েল একাডেমি অফ ইঞ্জিনিয়ারিং-এর বিশিষ্ট ভিজিটিং ফেলো, রয়েল অ্যারোনটিকাল সোসাইটির ফেলো, আজীবন সদস্য এবং আমেরিকান সোসাইটি অফ মেকানিকাল ইঞ্জিনিয়ার্সের ফেলো এবং আমেরিকান ইনস্টিটিউট অফ অ্যারোনটিকস অ্যান্ড অ্যাস্ট্রোনটিক্সের অ্যাসোসিয়েট ফেলো।
খিরু নদী
খিরু নদী বা খির নদী বা খিরো নদী (ভালুকা) বাংলাদেশের উত্তর-কেন্দ্রীয় অঞ্চলের ময়মনসিংহ ও গাজীপুর জেলার একটি নদী। নদীটির দৈর্ঘ্য ৪৬ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদী (ভালুকা)র প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১১।
ইরিনা শ্রোটার
ইরিনা শ্রোটার (জন্ম: ১৯৬৫) একজন রোমানীয় ফ্যাশন ডিজাইনার এবং ব্যবসায়ী।
তিনি একজন চিকিত্সক হওয়ার জন্য পড়াশোনা করেছিলেন, কিন্তু ১৯৯০ সালে, স্নাতক হওয়ার এক বছর পরে, তিনি ফ্যাশন ব্যবসায় যাওয়ার সিদ্ধান্ত নিয়েছিলেন। ২০০৮ সালে, তার কোম্পানি ১,০০০ লোক নিয়োগ করেছিল। একই বছরে, তার প্রধান মার্কার আয় ছিল ৩.৫ মিলিয়ন ইউরো, কিন্তু রোমানিয়ায় আর্থিক সঙ্কটের পর যা ২.৫ মিলিয়ন ইউরোতে নেমে যায়। তিনি "রোমানিয়ার সবচেয়ে সফল ফ্যাশন ডিজাইনার"। তিনি ২০১২ ও ২০১৩ সালে বার্লিন ফ্যাশন সপ্তাহে অংশগ্রহণ করেছিলেন।
২০০৮ সালে তিনি ইয়াশির মেয়র হওয়ার জন্য একজন স্বতন্ত্র হিসেবে প্রতিদ্বন্দ্বিতা করেছিলেন, কিন্তু নির্বাচনের আগে তার প্রার্থিতা প্রত্যাহার করে নেন।
হরিশ্চন্দ্রপুর ১ সমষ্টি উন্নয়ন ব্লক
গ্রাম পঞ্চায়েত
হরিশ্চন্দ্রপুর ১ সমষ্টি উন্নয়ন ব্লকের পঞ্চায়েত সমিতির গ্রাম পঞ্চায়েত গুলি হলো: কুশিদা, বড়ই, রাশিদাবাদ, তুলশিহাটা, ভিঙ্গলে, মাহেন্দ্রপুর, হরিশ্চন্দ্রপুর ।
জনপরিসংখ্যান
২০১১ সালের জনগণনা অনুসারে, হরিশ্চন্দ্রপুর ১ ব্লকের জনসংখ্যা ১৯৯,৪৯৩। এর মধ্যে ১০৩,১৮৩ জন পুরুষ ও  ৯৬,৩১০ জন মহিলা।
সা‌‌‌‌‌‌ক্ষরতা
২০১১ সালের জনগণনা অনুসারে, হরিশ্চন্দ্রপুর ১ ব্লকের ১৯৯,৪৯৩ জনের মধ্যে ৮৮,৫৯১ জন স্বাক্ষর। তার মধ্যে ৫০,১৯৬ জন পুরুষ ও ৩৮,৩৯৫ জন মহিলা।
সিমরান কৌর মুন্ডি
সিমরান কৌর মুন্ডি হলেন একজন ভারতীয় অভিনেত্রী, যিনি ২০১১ সালে মুক্তিপ্রাপ্ত হিন্দি চলচ্চিত্র যো হাম চাহে-তে অভিনয়ের মাধ্যমে অভিনয় জগতে পদার্পণ করেন। তার আগে তিনি একজন সফল সুপার মডেল ছিলেন এবং ২০০৮ সালের ৫ই এপ্রিল তারিখে মুম্বই য়ে অনুষ্ঠিত মিস ইন্ডিয়া ইউনিভার্স ২০০৮-এর মুকুট লাভ করেছিলেন।
২০২০ সালের ৩১শে জানুয়ারি তারিখে তিনি গুরুদাস মানের পুত্র গুরিক মানের সাথে পাটিয়ালা য় আয়োজিত একটি ব্যক্তিগত অনুষ্ঠানের মাধ্যমে বিবাহ বন্ধনে আবদ্ধ হয়েছেন।
জীবনী
সিমরান কৌর মুন্ডি ১৯৮৮ সালের ১৩ই সেপ্টেম্বর তারিখে ভারতের মহারাষ্ট্রের মুম্বইয়ের একটি মুন্ডীয় জট পরিবারে জন্মগ্রহণ করেছেন এবং পাঞ্জাবের হোশিয়ারপুর জেলায় তাঁর শৈশব অতিবাহিত করেছেন। তিনি মধ্য প্রদেশের গুনার বিজয়পুরের দিল্লি পাবলিক স্কুলে দুই বছর পড়াশোনা করেছেন এবং পরে মধ্যপ্রদেশের গোয়ালিয়রের বোর্ডিং স্কুল সিন্দিয়া কন্যা বিদ্যালয় থেকে তাঁর স্কুল জীবন শেষ করেছেন। ২০০৭ সালে তিনি ইন্দোরের হোলকার কলেজ অফ সায়েন্স থেকে জৈব প্রযুক্তি বিষয়ে ডিগ্রি অর্জন করেছিলেন। স্নাতক শেষ হওয়ার পরে তিনি মুম্বইতে ফিরে এসে আন্ধেরির ফেম সিনেমাস-এ একজন নির্বাহী হিসাবে কাজ করেছিলেন, যেখানে তিনি নিজে চলচ্চিত্র এবং মিডিয়া শিল্পের পেশাদারদের জন্য বুকিংয়ের ব্যবস্থা করে দিতেনন।
ফেম সিনেমাস-এ কাজ করার সময় তিনি ভরত এবং ডরিসের নজরে পড়েন, যাঁরা অভিনয় জগতে অন্যতম শীর্ষস্থানীয় মেক আপ শিল্পী। অতঃপর তাঁরা তাঁকে ফেমিনা মিস ইন্ডিয়া ২০০৮ প্রতিযোগিতায় অংশ নিতে উৎসাহিত করেছিলেন, এমনকি মডেলিংয়ে তাঁর কোন প্রাতিষ্ঠানিক অভিজ্ঞতা না থাকা সত্ত্বেও তিনি দেশের সেরা প্রতিযোগীদের বিরুদ্ধে প্রতিযোগিতা এবং শিরোপা জয়লাভ করতে সমর্থ হয়েছিল; এর ফলে তিনি ২০০৮ সালের ফেমিনা মিস ইন্ডিয়া ইউনিভার্সের মুকুট পেয়েছিলেন। তারপরে ২০০৮ সালের ১৩ই জুলাই তারিখে ভিয়েতনামের নাহা ট্রাংয়ের ডায়মন্ড বে রিসোর্টে অনুষ্ঠিত মিস ইউনিভার্স ২০০৮ প্রতিযোগিতায় তিনি ভারতের প্রতিনিধিত্ব করতে গিয়েছিলেন, যেখানে তিনি ইভেনিং গাউন প্রতিযোগিতায় দ্বিতীয় রানার-আপ এবং বিচ বিউটি প্রতিযোগিতায় প্রথম স্থান অর্জন করেছিলেন।
কম্পিউটার গ্রাফিক্স
thumb|300px|ঘড়ি কম্পিউটার গ্রাফিক্‌স কম্পিউটার বিজ্ঞানের একটি শাখা যেখানে দৃশ্যমান বিষয়বস্তু কীভাবে ডিজিটাল উপায়ে সমন্বয় করা ও পরিবর্তন সাধন করা যায়, তা নিয়ে গবেষণা করা হয়। কম্পিউটার গ্রাফিক্‌স বলতে অনেকেই ত্রিমাত্রিক কম্পিউটার গ্রাফিক্‌স বোঝেন, তবে এই শাস্ত্রে দ্বিমাত্রিক গ্রাফিক্‌স এবং ছবি প্রক্রিয়াকরণের বিষয়গুলিও আলোচিত হয়।
কম্পিউটার গ্রাফিক্‌স শাস্ত্রটিকে নিচের চারটি প্রধান শাখায় ভাগ করা সম্ভব:
মানেল টরেস
মানেল টরেস হলেন একজন স্পেনীয় ফ্যাশন ডিজাইনার এবং স্প্রে-অন ফ্যাব্রিক ফ্যাব্রিকানের উদ্ভাবক। টরেস বার্সেলোনায় জন্মগ্রহণ করেন; তিনি লন্ডনে চলে যান যেখানে তিনি রয়্যাল কলেজ অফ আর্ট থেকে ওমেনওয়্যার ডিজাইনে স্নাতকোত্তর অর্জন করেন। টরেস তারপর ভারতে চলে আসেন যেখানে তিনি রয়্যাল কলেজ অফ আর্ট-এ পিএইচডি করার জন্য লন্ডনে ফিরে আসার আগে ফ্যাশন শিল্পে কাজ করেন।
ভানুভক্ত আচার্য
ভানুভক্ত আচার্য  ছিলেন একজন নেপালি কবি, অনুবাদক ও লেখক। তিনি প্রথম রামায়ণ মহাকাব্য সংস্কৃত হতে নেপালি ভাষায় অনুবাদ করেন। দেশে সমকালীন বহু কবিদের মাঝে তিনিই নেপালি ভাষার “আদিকবি” হিসাবে শ্রদ্ধায় ও সম্মানে স্মরিত হন। তার রচিত কবিতার সংকলন পরে খ্যাতিমান কবি মতিরাম ভট্ট প্রকাশ করেন।
প্রারম্ভিক জীবন
ভানুভক্ত আচার্য ১৮১৪ খ্রিস্টাব্দের ১৩ই জুলাই (২৯শে আষাঢ় ১৮৭১ বিক্রম সংবৎ) নেপালের তনহুঁ জেলার রামঘা গ্রামের এক ব্রাহ্মণ পরিবারে জন্ম গ্রহণ করেন। তার পিতা ধনঞ্জয় আচার্য ছিলেন সরকারি কর্মচারী এবং পরিবারের জ্যেষ্ঠ সন্তান। ভানুভক্তের পড়াশোনা পিতামহের কাছে বাড়িতেই।
শিক্ষা
ভানুভক্ত সংস্কৃত শেখেন বাড়িতে তার পিতামহের কাছে এবং পরে বারাণসীতে।
কর্মজীবন এবং রচনা
ভানুভক্তকে “আদিকবি” উপাধিতে ভূষিত করা হয়েছে নেপালি কবিতা ও সাহিত্যে অবদানের জন্য, বিশেষ করে সংস্কৃত ভাষা হতে সহজ ও সরলভাবে রামায়ণের অনুবাদ সাধারণ মানুষের কাছে জনপ্রিয় হওয়ার জন্য।তার জন্মদিন প্রতি বৎসরের ১৩ই জুলাই বিভিন্ন সাংস্কৃতিক কার্যক্রমে তাঁকে শ্রদ্ধা জানিয়ে উদ্‌যাপন করা হয়। alt=|থাম্ব| দার্জিলিংয়ের চৌরাস্তায় ভানুভক্ত আচার্যের একটি মূর্তি বেশির ভাগ দক্ষিণ এশীয় ভাষার মত নেপালি  ভাষার কেবল মৌখিক প্রয়োগ ছিল। নেপালি সাহিত্য শত শত বছর ধরে মৌখিক লোককথায় প্রচলিত ছিল। লিখিত মাধ্যমে সংস্কৃত ছাড়া অন্য দক্ষিণ এশীয় ভাষার ব্যবহার ছিল সীমিত । তাই সাধারণ মানুষের কাজে সবই অগম্য ছিল। যেহেতু ব্রাহ্মণ সম্প্রদায়ের মানুষেরা  শিক্ষক, পণ্ডিত এবং পুরোহিত ছিলেন, তাই ধর্মশাস্ত্র ও অন্যান্য সংস্কৃতি ও সাহিত্যকর্মে তাঁদেরই আধিপত্য ছিল। তাদের অতি অল্পসংখ্যকই শিক্ষা লাভ করতেন এবং সংস্কৃত শিখতেন। অনেক কবিই সংস্কৃতে কবিতা রচনা করেছেন, কিন্তু ভানুভক্ত নেপালি ভাষায় লিখতে শুরু করেন এবং এর ফলে তিনি সাধারণ মানুষের যেমন জনপ্রিয়তা লাভ করেন, তেমনি  রানা শাসকদের কাছ থেকে  স্বীকৃতি ও গ্রহণযোগ্যতা অর্জন করেন।নেপালি ভাষাভাষী মানুষের কাছে মহাকাব্য রামায়ণের রামের বীরত্বের  কথা কাহিনী নেপালি ভাষার লোককথায় নিয়ে আসাটাকে আচার্য অত্যন্ত জরুরী মনে করেন।  যেহেতু বেশিরভাগ মানুষই সংস্কৃত ভাষা বোঝেন না, তাই তিনি জরুরি তাগিদে মহাকাব্যটিকে নেপালি ভাষায় অনুবাদ করেন। বিদ্বজ্জনের মতে, রামায়ণের কাব্য রচনার রীতিকে অক্ষুণ্ণ রেখে, আঞ্চলিক প্রভাবে রামায়ণের আভ্যন্তরীণ অর্থকে বিকৃত না করে, কবিতার মত না করে গানের সুরে একই  'ভাব' ও 'মর্ম'-এ উপস্থাপন করেছেন।
তিনি পাশ্চাত্য শিক্ষায় শিক্ষিত হন নি,  পাশ্চাত্য সাহিত্য সম্পর্কে তার কোন পরিচিতিও ছিল না। কিন্তু তার রচনা ও পরীক্ষামূলক সূচনা হলেও আঞ্চলিক সাহিত্য ব্যবস্থায় মৌলিক এবং নেপালি ভাষায় সম্পূর্ণভাবে পরিস্ফুট। তার রচনার মূল বৈশিষ্ট্য হল - ধর্মীয় অনুভূতি, সরলতাবোধ এবং দেশের প্রতি উষ্ণ আবেগ, যা কিনা সমকালীন অন্য কোন কবির মাঝে পরিলক্ষিত হয়নি। অবস্থাপন্ন পরিবারের অন্তভূর্ক্ত হওয়ায়, তাঁকে কখনো আর্থিক সমস্যার সম্মুখীন হতে হয়নি। যে দুটি রচনার জন্য ভানুভক্তের  খ্যাতি ছিল তা হল - ভানুভক্তের রামায়ণ এবং অন্যটি কারাগারে বসে শ্লোক আকারে প্রধানমন্ত্রীকে লেখা চিঠি। পারিবারিক নৈতিকতায় এবং আমলাতন্ত্রের বিদ্রূপ করে কিছু ভুল বোঝাবুঝির সূত্রে তিনি কারাগারের বন্দির জীবনযাপন করেন। বন্দিদশায় তার শরীর স্বাস্থ্য ভেঙ্গে পড়েছিল। কারাগারে বসে দুর্বল বন্দিদের দশা আর নিজের মুক্তির আবেদন প্রধানমন্ত্রীকে করেছেন চিঠিতে শ্লোকের আকারে। মুক্তি পেয়েছিলেন। শেষে মুক্তি পেয়েছিলেন ঠিকই, কিন্তু প্রয়াত হন ১৮৬৮ খ্রিস্টাব্দের ২৩ শে এপ্রিল। জীবৎকালে তার সে রচনা প্রকাশিত হয় নি। পরবর্তীকালে মতিরাম ভট্ট তার পাণ্ডুলিপি উদ্ধার করে  ভারতের বারাণসী নিয়ে যান এবং ১৮৮৭ খ্রিস্টাব্দে প্রকাশ করেন।
স্বীকৃতি
ভানুভক্ত আচার্য্য নেপালের জনগন দ্বারা আদকবি উপাধিতে সম্মানিত। ১৯৮১ খ্রিস্টাব্দে আচার্যের জীবনী লেখার সময় মতিরাম ভট্ট প্রথমে তাঁকে আদিকবি বলে উল্লেখ করেছিলেন। তিনি স্পষ্ট করেছিলেন এই বলে যে, তিনি নেপালের প্রথম কবি হিসাবে কবিতার অন্তর্নিহিত 'ভাব' ও 'মর্ম' বজায় রেখে যেমন কাব্য রচনা করছেন, তেমনই জনপ্রিয়তা লাভ করেছেন। তাই তিনিই একমাত্র এই সম্মানের অধিকারী।
ভানু জয়ন্তী
প্রতি বছর ভানুজয়ন্তীতে নেপালি ভাষার লেখক, ঔপন্যাসিক ও অন্যান্য সংস্কৃতি ক্ষেত্রের ব্যক্তিত্বের উপস্থিতিতে মহা সমারোহে সাহিত্য সম্মেলন ও সাংস্কৃতিক অনুষ্ঠানের আয়োজন হয়ে থাকে।
চার্লি টাউনসেন্ড
চার্লস লুকাস চার্লি টাউনসেন্ড (Charlie Townsend; জন্ম: ৭ নভেম্বর, ১৮৭৬ - মৃত্যু: ১৭ অক্টোবর, ১৯৫৮) ব্রিস্টলে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন। ১৮৯৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ধ্রুপদী ভঙ্গীমায় বামহাতের ব্যাটিংয়ে বলকে সজোরে মাঠের বাইরে ফেলতেন। এছাড়াও লেগ ব্রেক বোলিং করতেন চার্লি টাউনসেন্ড।
প্রারম্ভিক জীবন
অফ-সাইডে তার ব্যাটিং বেশ কার্যকরী ছিল। কিশোর অবস্থায় স্পিন বোলিং করতেন। লেগ সাইড থেকে বড় ধরনের বাঁক খাওয়াতে পারতেন। পাশাপাশি অন্য দিক দিয়েও বলকে ঘুরাতে সক্ষমতা দেখাতেন।
১৮৯৩ সালে ক্লিফটন কলেজে অধ্যয়নরত অবস্থায় ১৬ বছর বয়সে লেগ ব্রেক বোলার হিসেবে আত্মপ্রকাশ ঘটে চার্লি টাউনসেন্ডের। চার খেলায় ২১ উইকেট তুলে নেন। অত্যন্ত পাতলা গড়নের হলেও অনেক বল করার ক্ষেত্রে সক্ষমতা দেখান ও লেগের দিক থেকে স্পিন করাতে পেরেছিলেন। মিডলসেক্সের বিপক্ষে এক ইনিংসে পাঁচ বল নিয়ে গড়া ওভারে ৭০ ওভার বল করেছিলেন। ঐ মৌসুমে তার কাউন্টির উইকেট-রক্ষক উইলিয়াম ব্রেইন স্ট্যাম্পিংয়ের মাধ্যমে প্রথম-শ্রেণীর ক্রিকেটে টাউনসেন্ডের বলে হ্যাট্রিক করতে সহায়তা করেছিলেন। পরের বছর টাউনসেন্ড মাঝারিমানের বোলিং করেন। তবে, গ্রেস তাকে বোলিং উপযোগী পিচে বোলিংয়ের জন্য বেশ সহায়তা করেছিলেন। ঐ সময়কার অধিকাংশ ক্রিকেট সমালোচকই কাউন্টি ক্রিকেট খেলার মতো তার যথেষ্ট শারীরিক সামর্থ্যের সীমাবদ্ধতার কথা তুলে ধরেন।
প্রথম-শ্রেণীর ক্রিকেট
১৮৯৫ সালে টাউনসেন্ডের খেলোয়াড়ী জীবনের উল্লেখযোগ্য মুহুর্ত ছিল। বিদ্যালয়ের কর্মকাণ্ডে ব্যাপক সম্পৃক্ততা থাকায় ২১ জুলাই একটিমাত্র খেলায় অংশ নিয়েছিলেন। খেলায় তিনি ৯৪ রান দিয়ে মাত্র দুই উইকেট পান। তবে, গ্লুচেস্টারশায়ারের বাদ-বাকী ১১ খেলায় তিনি ১২২ উইকেট পেয়েছিলেন। শারীরিক শক্তিমত্তাও বাড়তে থাকে। প্রায় সবগুলো খেলাতেই তার অংশগ্রহণ ছিল। প্রায়শঃই আলতোভাবে বোলিং করলেও ব্যাটসম্যানেরা তার বাঁক খাওয়া বলে বিভ্রান্ত হতো। এ সময়ে টাউনসেন্ড বেশ সফলতা পান। কেবলমাত্র ত্রিশটি বাদে ৬৫৯ ওভার একপ্রান্ত থেকে গ্রেস তাকে দিয়ে করিয়েছেন। তার পূর্ণাঙ্গ বোলিং পরিসংখ্যান ছিল ৬৩০.১ ওভার ১৫১ মেইডেন ১৪৬৭ রান ১২২ উইকেট (গড় ১২.০২)।
১৮৯৬ সালের মে, জুন ও জুলাই মাসে আবহাওয়া ক্রমাগত শুষ্ক হতে থাকলে টাউনসেন্ডের বোলিংও অনেকাংশে অকার্যকর হয়ে পড়ে। তবে, বৃষ্টির ঘনঘটা আসলে শেষ চার খেলায় ৩৮ উইকেট তুলে নেন। বল হাতে ব্যর্থ হলেও ব্যাটহাতে বেশ সফল হতে থাকেন ও অল-রাউন্ডারের মর্যাদা লাভ করেন। ইয়র্কশায়ারের বিপক্ষে নিজস্ব প্রথম সেঞ্চুরি করেন। নটিংহ্যামশায়ারের বিপক্ষে অত্যন্ত গুরুত্বপূর্ণ খেলায় দলকে জয়ের মুখ দেখান।
১৮৯৮ সালে লর্ডসের পোতানো উইকেটে উদ্বোধনী খেলায় মিডলসেক্সের বিপক্ষে বোলিং করে জয় এনে দেন। বোলিং অনুপযোগী পিচে তার বোলিং অনেকাংশেই সাফল্যবিহীন ছিল। তবে, পূর্বেকার বছরের চেয়েও ব্যাটসম্যান হিসেবে বেশ সফল হন। পাঁচটি শতরানের দেখা পান। সর্বোচ্চ ১৫৯ রান তুলেন ল্যাঙ্কাশায়ারের বিপক্ষে। আগস্টে বৃষ্টি নামলে তার ব্যাট কথা বলেনি। কিন্তু, বোলিং ১৮৯৫ সালের চেয়েও অপ্রতিরোধ্য ছিল। পাঁচ খেলায় ১,৫৩৩ বল করে ৬৫ মেইডেন দেন ও ১১.১৭ গড়ে ৭১৫ রান দিয়ে ৬৪ উইকেট পান।
এ সকল অর্জনের প্রেক্ষিতে উইজডেন কর্তৃক অন্যতম বর্ষসেরা ক্রিকেটার মনোনীত করা হয় টাউনসেন্ডকে। ১৮৯৯ সালের গ্রীষ্মের শুকনো আবহাওয়ায় এক লাফে সম্মুখসারির ব্যাটসম্যান হিসেবে আত্মপ্রকাশ করেন। নয়টি শতরান করেন তিনি। সর্বোচ্চ ২২৪ রান তুলেন এসেক্সের বিপক্ষে। তবে, তার বোলিং অনেকাংশে নিষ্প্রভ ছিল। এমনকি বোলিং সহায়ক পিচেও তার বোলিংয়ে ধার ছিল না।
১৯০০ সালে ৫৭টি প্রথম-শ্রেণীর উইকেট পেলেও টাউনসেন্ড ব্যাট হাতে সফল হন। বড় ধরনের রান না করলেও পূর্বের চেয়েও বেশীমাত্রায় স্পিন বোলিং মোকাবেলা করেছেন বিশেষ করে চেল্টেনহামে মৌসুমের শেষ দিকে।
১৯০১ সালের গ্রীষ্মের অধিকাংশ সময় আইন বিষয়ে পড়াশোনায় মনোনিবেশ ঘটান। এরপর তিনি উকিল হিসেবে কর্মজীবন শুরু করেন। এরফলে ১৯০৬ সালের পূর্ব-পর্যন্ত মৌসুমের উল্লেখযোগ্য খেলায় অংশ নিতেন। সবগুলো খেলাতেই বোলিং করলেও ব্যাটহাতে ধারাবাহিকভাবে সফল ছিলেন। ১৯০২ সালে তুলনামূলক কঠিন পিচে সাসেক্সের বিপক্ষে ১৪৭ রান তুলেন। ১৯০৬ সালে ওরচেস্টারশায়ারের বিপক্ষে ২১৪ রান করেন। ১৯০৭ সাল থেকে স্টকটন-অন-টিসে অফিসিয়াল রিসিভার হিসেবে মনোনীত হন। খুব কমই খেলায় অংশ নিতেন। তবে, চেল্টেনহাম উৎসবে খেলতেন।